లతాంటీ డిసి 10 రెస్టారెంట్

ల తఁత్ డిసి10 రెస్తొరఁ (, అర్థం: డిసి 10 అత్తయ్య రెస్టరెన్ట్ ) అనేది గాన దేశంలోని అక్రా () నగరంలో ప్రభుత్వ-ప్రైవేటు భాగస్వామ్యంలో నడిచిన ఒక రెస్టరన్ట్ (). స్థానికంగా దీనికి గ్రీన్ ప్లెయ్న్ రెస్టరన్ట్ () అనే పేరు కూడా ఉంది. 1983–2005 వరకు గాన ఎయ్ర్వెయ్స్ () నడిపిన డిసి 10 () అనే పౌరవిమానాన్ని ఒక రెస్టరన్ట్‌గా మార్చి, దీన్ని మొదలుపెట్టారు. ఈ రెస్టరన్ట్‌లో గాన ప్రధానాహార వంటకాలు ఉండేవి. స్థానికంగా మంచి పేరు తెచ్చుకున్న ఈ రెస్టరన్ట్, ఈ మధ్యకాలంలో నష్టాలు రావడంతో 2023లో మూతబడింది. ఆ తరువాత ఆ విమానాన్ని విడిభాగాలుగా చేసి తరలించేసారు.

నేపథ్యం
ఈ రెస్టరెన్ట్‌కి వాడిన డిసి-10 విమానాన్ని మునుపు గాన ఎయ్ర్వెయ్స్ గాన నుండి ఐరోపా, యు.ఎస్‌లకు నడిపేది. 1976లో గాన ఎయ్ర్వెయ్స్ డిసి-10-30 కొనుగోలుకి వినతి పెట్టగా, 1983 ఫిబ్రవరి 24న ఈ విమానం సంస్థ చేతికి అందింది. జూలై 1985లో ఐ.రా.స దళాల బెయ్రూట్ ప్రయాణాలకు దీన్ని వాడేవారు. తరువాతి ఏడు జనవరి నుండి కెరిబియెన్ ఎయ్ర్లయ్న్స్ (), ఈ విమానాన్ని వారానికి రెండు సార్లు కెరిబియెన్ ప్రాంతం నుండి ఐరోపాకు పౌర సరఫరా సేవలు అందించడానికి వాడుకుంది.

2002 జూన్లో గాన ఎయ్ర్వెయ్స్, విడిభాగాల సంస్థ ఎజె వాల్టర్స్ ఎవ్యెయ్షన్‌కు () కట్టవలసిన 40 లక్షల పౌన్డ్ల బకాయిలకు గానూ ఈ విమానం హీత్రూ విమానాశ్రయంలో నిలిపివేయబడింది. దీంతో అక్రా నుండి ఇటలీ, యుకెలకు సేవలు తాత్కాలికంగా నిలిపివేయబడ్డాయి. తరువాత పది లక్షల యు.ఎస్ డొలర్లు ఇచ్చి విమానాన్ని విడిపించారు. 2005లో గాన ఎయ్ర్వెయ్స్ సంస్థ దివాలా తీసింది. ఆ తరువాత విమానం అక్రాలోని కొటొక విమానాశ్రయంలో పడి ఉండేది. తరువాతి ఏళ్ళలో విమానానివి మూడు ఇంజన్లతో సహా విడిభాగాలను పాత సామాన్లుగా అమ్మేసారు.

2011లో ఒక తొగొ మంత్రి భార్య ఈ విమానాన్ని కొనుగోలు చేసింది. అప్పటికే విమానంలోని స్ఫటాన్ని కూడా కొంతమేర గీకేసి అమ్మేసారు.

విమాన నిర్మాణంలో కొన్ని మార్పులు చేసి, గాన ఎయ్ర్పొర్ట్ కంపెనీ లిమిటెడ్, విందిర కంపెనీ లిమిటెడ్‌ల మధ్య ప్రభుత్వ-ప్రైవేటు భాగస్వామ్యంతో 2013 నవంబరు 11న రెస్టరన్ట్‌గా మొదలుపెట్టారు. ఆఫ్రికాలో ఇదే మొట్టమొదటి విమాన రెస్టరన్ట్.

2023లో నష్టాల వల్ల రెస్టరన్ట్ మూతబడింది. తరువాత ఈ విమానాన్ని విడిభాగాలుగా చేసి తరలించేసారు.

విశేషాలు
380 మంది ప్రయాణికుల సామర్థ్యం కల ఈ విమానానికి, 118 మందికి వడ్డనలు చేయడానికి అనువుగా మార్పులు చేసారు. మిగతా చోటు భోజన బల్లలు పెట్టడానికీ, వచ్చే అతిథులకు ఇరుకుగా లేకుండా సౌకర్యంగా ఉండడానికీ సరిపడింది. ఫ్యూసిలాజ్‌కు () కుడి పక్కన ఇంకో చిన్న గది కట్టి దాన్ని వంటగదిగా మార్చారు.

విమానాన్ని కొటొక అంతర్జాతీయ విమానాశ్రయం దగ్గర అక్రా శివారు ప్రాంతం ఐన ఎయ్రపొర్ట్ సిటిలో (), మరీనా మాల్‌కి ఎదురుగా నిలబెట్టారు. విమానంలోకి మెట్లు ఎక్కి వెళ్ళి, ఒకప్పటి ఫస్ట్ క్లాస్ ప్రాంతంలో అతిథులు తమ వంతుకై వేచి ఉండటానికి ఏర్పాటు చేసారు. మెట్లకు పైకప్పు ఏర్పాటు చేసారు. రెస్టరన్ట్ మొత్తానికీ ఎ.సి, వేర్వేరు ఆడా, మగ మరుగుదొడ్లూ ఏర్పాటు చేసారు.
మెన్యూ ()
రెస్టరన్ట్‌లో గాన వంటకాలు దొరికేవి. బెంకుతో (మొక్కజొన్న ముద్దలు) టిలాప్య (, ఒక రకమైన చేప) వంటి ప్రధానాహారాలే కాక, జలోఫ్ అన్నంతో కోడి మాంసం వంటివి కూడా దొరికేవి. ల తఁత్ డిసి10 రెస్తొరఁలో వెలలు ఆ చుట్టుపక్కల రెస్టరన్ట్‌ల కన్నా ఎక్కువ ఉన్నా, అక్రాలోని ఇతర పెద్ద రెస్టరన్ట్‌ల కంటే తక్కువ ఉండేవి.

పేరు
రెస్టరన్ట్‌కు జనాల్లో మంచి పేరు వచ్చింది. మెనెజర్ () ఇందిర శియం 2014లో బిబిసి న్యూస్ ముఖాముఖిలో మాట్లాడుతూ "మొదట్లో జనాలు విమానంలో రెస్టరన్ట్‌ని చూడటానికి వచ్చేవారు. కానీ ఆశ్చర్యంగా వాళ్ళు మళ్ళీ మళ్ళీ వచ్చేవారు." అన్నారు. కొంత మంది అతిథులు విమాన రెస్టరన్ట్‌లో భోజనం అనుభవం ఎలా ఉంటుందో అనే ఆసక్తితో రాగా, కొంత మంది ఇంతకు ముందు ఎప్పుడూ విమానం ఎక్కలేదు కాబట్టి ఇక్కడ తినడానికి వచ్చారు.

ఆస్క్ ద పైలట్ () విలేకరి పెట్రిక్ స్మిత్ () 2016లో ఈ రెస్టరన్ట్‌కు వచ్చాడు. తరువాత బిజినెస్ ఇన్‌సైడర్‌లో ఈ రెస్టరన్ట్‌ను సమీక్షిస్తూ చౌకగా, చక్కగా ఉంది కానీ అద్భుతంగా ఏమీ లేదు అన్నాడు. విమానం రెస్టరన్ట్‌గా మారిన విశేషాల గురించి సమాచారం లేకపోవడాన్ని విమర్శిస్తూ, విమానం యానసేవలో ఉన్నప్పటి చిత్రాలు పెట్టి ఉంటే బాగుండేది అన్నాడు. అతను ఇలా రాసాడు: "చాలా రెస్టరన్ట్‌లకు పాత చరిత్రలు ఉన్నా, చరిత్ర మొత్తం ఒక ప్రాంతంలోనే ఉంటుంది! ఇది ఎన్నో ప్రాంతాలు తిరిగొచ్చిన రెస్టరన్ట్".

గమనికలు

మూలాలు

వర్గం:ఘనా